Diari Oficial de la Generalitat Valenciana


Sumari del DOGV 3201, del 11-03-1998 (1998/900400)

DECRET 16/1998, de 24 de febrer, del Govern Valencià, pel qual s'acorda la reversió a l'Ajuntament de Castelló de la Plana dels drets derivats del contracte d'arrendament de la planta baixa de l'immoble situat al carrer Historiador Viciana, núm. 14, d'aquest municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/02/24/16/dof/vci/html**

### Dades del document

Número de DOGV
:   3201

Data del DOGV
:   11-03-1998

Secció del DOGV
:   I. DISPOSICIONS GENERALS

Número del document
:   1998/900400


Data del document
:   24-02-1998

Organisme emissor


Tipus de document
:   Decret

Descriptors 

:   * Castelló de la Plana
    * cultura regional
    * propietat immobiliària

DECRET 16/1998, de 24 de febrer, del Govern Valencià, pel qual s'acorda la reversió a l'Ajuntament de Castelló de la Plana dels drets derivats del contracte d'arrendament de la planta baixa de l'immoble situat al carrer Historiador Viciana, núm. 14, d'aquest municipi. [1998/X1849]  
L'Ajuntament de Castelló de la Plana, en sessió plenària de data 28 de maig de 1993, acordà la cessió gratuïta a la Generalitat Valenciana dels drets derivats del contracte d'arrendament de la planta baixa de l'immoble situat al carrer Historiador Viciana, núm. 14, d'aquest municipi, la qual va ser acceptada mitjançant el Decret 128/1993, de 30 de juliol, del Govern Valencià, i el 15 d'abril de 1994 es va subscriure el corresponent document administratiu de cessió.  
Aquesta cessió s'efectuà amb la condició que els locals foren destinats a impartir-hi cursos de formació ocupacional.  
Atesa la recent obertura d'un nou centre de Formació Professional Ocupacional a Castelló de la Plana, la Conselleria d'Ocupació, Indústria i Comerç manifesta que el local cedit ha deixat de ser utilitzat i ha emés un informe favorable sobre la reversió a l'Ajuntament de Castelló de la Plana dels drets derivats de la cessió.  
De conformitat amb el que diposa l'article 67 de la Llei 3/1986, de 24 d'octubre, de Patrimoni de la Generalitat Valenciana, i d'acord amb l'article 22 d'aquesta llei, el qual, sensu contrari, estableix que correspon al Govern Valencià autoritzar la reversió de béns cedits per incompliment de les condicions fixades en la cessió, a proposta del conseller d'Economia, Hisenda i Administració Pública, i amb la deliberació prèvia del Govern Valencià, en la reunió del dia 24 de febrer de 1998,  
DECRETE  
Article 1  
Rebre de la Conselleria d'Ocupació, Indústria i Comerç els drets derivats del contracte d'arrendament de la planta baixa de l'immoble situat al carrer Historiador Viciana, núm. 14, de Castelló de la Plana.  
Article 2  
Autoritzar la reversió a favor de l'Ajuntament de Castelló de la Plana dels drets derivats del contracte d'arrendament de l'immoble esmentat.  
Article 3  
Donar de baixa en l'Inventari General de Béns i Drets de la Generalitat Valenciana els drets derivats de l'arrendament de l'immoble assenyalat que consten amb el número A02/12/040/0119.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 24 de febrer de 1998  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI